CELEX: 62012CA0141
Language: fi
Date: 2014-07-17 00:00:00
Title: Yhdistetyt asiat C-141/12 ja C-372/12: Unionin tuomioistuimen tuomio (kolmas jaosto) 17.7.2014 (Rechtbank Middelburgin (Alankomaat) ja Raad van Staten (Alankomaat) esittämät ennakkoratkaisupyynnöt) – YS v. Minister voor Immigratie, Integratie en Asiel (C-141/12), Minister voor Immigratie, Integratie en Asiel v. M ja S (C-372/12) (Ennakkoratkaisupyyntö — Yksilöiden suojelu henkilötietojen käsittelyssä — Direktiivi 95/46/EY — 2, 12 ja 13 artikla — ”Henkilötietojen” käsite — Rekisteröidyllä olevan tietoihin tutustumista koskevan oikeuden laajuus — Päätöksen valmisteluun liittyvään hallinnolliseen asiakirjaan sisältyvät oleskeluluvan hakijaa koskevat tiedot ja oikeudellinen arviointi — Euroopan unionin perusoikeuskirja — 8 ja 41 artikla)

15.9.2014   
            
            
               FI
            
            
               Euroopan unionin virallinen lehti
            
            
               C 315/2
            
         Unionin tuomioistuimen tuomio (kolmas jaosto) 17.7.2014 (Rechtbank Middelburgin (Alankomaat) ja Raad van Staten (Alankomaat) esittämät ennakkoratkaisupyynnöt) – YS v. Minister voor Immigratie, Integratie en Asiel (C-141/12), Minister voor Immigratie, Integratie en Asiel v. M ja S (C-372/12)
   (Yhdistetyt asiat C-141/12 ja C-372/12) (1)
   
   ((Ennakkoratkaisupyyntö - Yksilöiden suojelu henkilötietojen käsittelyssä - Direktiivi 95/46/EY - 2, 12 ja 13 artikla - ”Henkilötietojen” käsite - Rekisteröidyllä olevan tietoihin tutustumista koskevan oikeuden laajuus - Päätöksen valmisteluun liittyvään hallinnolliseen asiakirjaan sisältyvät oleskeluluvan hakijaa koskevat tiedot ja oikeudellinen arviointi - Euroopan unionin perusoikeuskirja - 8 ja 41 artikla))
   2014/C 315/02
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Middelburg ja Raad van State
   
      Pääasioiden asianosaiset
   
   
      Kantajat: YS (C-141/12), Minister voor Immigratie, Integratie en Asiel (C-372/12)
   
      Vastaajat: Minister voor Immigratie, Integratie en Asiel (C-141/12), M ja S (C-372/12)
   
      Tuomiolauselma
   
   
               1)
            
            
               Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 2 artiklan a alakohtaa on tulkittava siten, että pääasiassa kyseessä olevan kaltaisen muistion, jossa virkamies esittää perustelut päätösluonnoksen tueksi, joka hänen on laadittava oleskelulupahakemusta koskevan päätöksen tekemistä edeltävässä menettelyssä, kaltaiseen hallinnolliseen asiakirjaan sisältyvät oleskeluluvan hakijaa koskevat tiedot ja tarvittaessa siihen sisältyvään oikeudelliseen arviointiin sisältyvät tiedot ovat kyseisessä säännöksessä tarkoitettuja ”henkilötietoja”, mutta mainittua arviointia sinällään ei sen sijaan voida luokitella samalla tavoin.
            
         
               2)
            
            
               Direktiivin 95/46 12 artiklan a alakohtaa ja perusoikeuskirjan 8 artiklan 2 kohtaa on tulkittava siten, että oleskeluluvan hakijalla on oikeus tutustua kaikkiin häntä koskeviin henkilötietoihin, joita kansalliset hallintoviranomaiset käsittelevät direktiivin 2 artiklan b alakohdassa tarkoitetulla tavalla. Tämän oikeuden täyttämiseksi riittää, että oleskeluluvan hakijan hallintaan annetaan näistä tiedoista kattava selvitys ymmärrettävässä muodossa eli muodossa, josta kyseinen hakija voi saada nämä tiedot tietoonsa ja tarkistaa, että ne ovat paikkansapitäviä ja että niitä käsitellään tämän direktiivin kanssa yhteensopivalla tavalla, jotta hakija voi tarvittaessa käyttää hänelle kyseisessä direktiivissä annettuja oikeuksia.
            
         
               3)
            
            
               Euroopan unionin perusoikeuskirjan 41 artiklan 2 kohdan b alakohtaa on tulkittava siten, että oleskeluluvan hakija ei voi vedota tähän määräykseen kansallisia viranomaisia vastaan.
            
         
      (1)  EUVL C 157, 2.6.2012.
   
      EUVL C 303, 6.10.2012.